— Хочам захаваць інтрыгу, — гаворыць Вольга Маханенка. — Адзінае магу сказаць, што наш Цмок будзе менавіта такі, як яго апісвае Караткевіч. Мяркуем, скульптура будзе ўсталявана недалёка ад Лепельскага возера ўжо гэтай восенню і будзе вышынёй ад паўтара да двух метраў. Магчыма, часткай скульптурнай кампазіцыі стане разгорнутая кніга са словамі Караткевіча. Упэўнены, з’явіцца традыцыя пакідаць ля скульптуры нейкія рэчы, кшталту замочкаў на мастах, запіскі з просьбамі аб моцных адносінах і шчаслівай будучыні. Як-ніяк, Цмок — заступнік сям’і. Можа, і разводаў стане менш у рэгіёне — будуць баяцца пакарання, — жартуе Вольга Маханенка.